Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 790/11/2201	Dunajská Streda, 15.10.2012
EEČ : 2-16-131-2012

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno c, písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v presne nezistenom čase na nezistenom mieste, nezisteným spôsobom si zadovážil :
1 ks alobalovú skladačku v ktorej sa nachádzal biely krištalický materiál s hmotnosťou 42 mg, s priemernou koncentráciou 77,7 % hmotnostných metamfetamínu, obsahujúce 33 mg absolútneho metamfetamínu, ktoré množstvo zodpovedá za 1 obvykle  jednorazovej dávky psychotropnej látky,
1 ks alobalovú skladačku v ktorej sa nachádzal biely krištalický materiál s hmotnosťou 64 mg, s priemernou koncentráciou 78,8 % hmotnostných metamfetamínu, obsahujúce 50 mg absolútneho metamfetamínu, ktoré množstvo zodpovedá za 1 obvykle  jednorazovej dávky psychotropnej látky,
1 ks alobalovú skladačku v ktorej sa nachádzal biely krištalický materiál s hmotnosťou 45 mg, s priemernou koncentráciou 78,2 % hmotnostných metamfetamínu, obsahujúce 35 mg absolútneho metamfetamínu, ktoré množstvo zodpovedá za 1 obvykle  jednorazovej dávky psychotropnej látky,
1 ks plastové vrecko v ktorom  sa nachádzalo konope s hmotnosťou 901 mg, s priemernou koncentráciou 13,9 % hmotnostných THC, obsahujúce 125 mg THC, ktoré množstvo zodpovedá za 4-9 obvykle jednorazovej dávky omamnej látky,
1 ks alobalovú skladačku v ktorej sa nachádzal biely krištalický materiál s hmotnosťou 125 mg, s priemernou koncentráciou 78,8 % hmotnostných metamfetamínu, obsahujúce 99 mg absolútneho metamfetamínu, ktoré množstvo zodpovedá za 2-10 obvykle  jednorazovej dávky psychotropnej látky,
1 ks alobalovú skladačku v ktorej sa nachádzal biely krištalický materiál s hmotnosťou 734 mg, s priemernou koncentráciou 78,5 % hmotnostných metamfetamínu, obsahujúce 576 mg absolútneho metamfetamínu, ktoré množstvo zodpovedá za 14-58 obvykle  jednorazovej dávky psychotropnej látky, a podľa Zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov metamfetamín je zaradený do II. skupiny psychotropných látok a rastliny rodu Canabis (konopa) sú zaradené do I. skupiny omamných látok, podľa vypracovaného znaleckého posudku Kriminalistického a expertízneho úradu PZ Bratislava č. p.: XXXXX, následne tie neoprávnene prechovával u seba do až do 19.00 hod. dňa XXXXX, kedy počas osobnej prehliadky XXXXX, okres Dunajská Streda na Bratislavskej ceste č. 37 v budove Obvodného oddelenia PZ Šamorín boli predmetné veci u neho nájdené a zaistené,

pretože obvinený nebol v čase činu pre nepríčetnosť trestne zodpovedný.

Odôvodnenie:
Uznesením vyšetrovateľa Okresného riaditeľstva PZ, Odbor kriminálnej polície Dunajská Streda (ďalej len „vyšetrovateľ) č. XXXXX zo dňa 07.10.2011 bolo podľa § 199 ods. 1 Tr. por. začaté trestné stíhanie a následne uznesením vyšetrovateľa tej istej spisovej značky zo dňa 18.07.2012 bolo podľa § 206 ods. 1 Tr. por. vznesené obvinenie XXXXX za zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi veci podľa § 172 ods. 1 písm. c), písm. d) Tr. zák., ktorý sa mal stať na tom skutkovom základe, ako je uvedené vo výrokovej časti tohto uznesenia.

	V priebehu skráteného vyšetrovania bol vykonaný výsluch obvineného XXXXX, ktorý využil svoje právo a vo veci odmietol vypovedať. 
           Z konania, ktoré je mu kladené za vinu je usvedčovaný zápisnicou o vykonaní osobnej prehliadky, pri ktorej boli u neho nájdené alobalové skladačky v množstve uvedenom vo výrokovej časti uznesenia, fotodokumentáciou, znaleckým posudkom Kriminalistického a expertízneho ústavu PZ Bratislava.  

            Zo záverov znaleckého posudku z odboru zdravotníctva, odvetvie psychiatria vyplýva, že v čase spáchania trestného činu obvinený trpel duševnou poruchou a to organickým psychosyndrómom stredne ťažkého stupňa a nevedel rozoznať nebezpečenstvo svojho konania pre spoločnosť, nevedel svoje  konanie ovládať s podstatnej miere, jeho rozpoznávacie schopnosti neboli prítomné v podstatnej miere a rozsahu. 
		
 	Podľa § 23 Tr. zák. kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e) Tr. por. prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

Vykonaným dokazovaním a následným vyhodnotením dôkazov v zmysle ustanovenia § 2 ods. 12 Tr. por. bolo preukázané, že sa stal skutok, pre ktorý je vedené trestné stíhanie, tento vykazuje znaky zločinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi veci podľa § 172 ods. 1 písm. c), písm. d) Tr. zák. a možno dostatočne vyvodiť záver, že ho spáchal obvinený. Pre trestnosť činu sa ale vyžaduje naplnenie všetkých znakov skutkovej podstaty toho ktorého trestného činu. Jedným z obligatórnych znakov je i trestne zodpovedný páchateľ, t.j. subjekt trestného činu. Trestne zodpovedným páchateľom je len subjekt trestného činu, ktorý splnil zákonom ustanovený vek a je príčetný. Príčetnosť páchateľa je charakterizovaná jeho rozpoznávacou a ovládacou schopnosťou. Pre vylúčenie trestnej zodpovednosti stačí, ak absentuje jedna z týchto schopností. V prípade, ak páchateľ trestného činu bol v čase jeho spáchania nepríčetný, je to v zmysle Trestného zákona okolnosť vylučujúca jeho trestnú zodpovednosť. Nakoľko obvinený nebol podľa znaleckého dokazovania v čase spáchania prečinu schopný rozpoznať a ani ovládať svoje protispoločenské konanie, chýba základný znak skutkovej podstaty trestných činov pre vyvodenie jeho trestnoprávnej zodpovednosti.

	S poukazom na vyššie uvedené dôvody bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní  od jeho doručenia na Krajskú prokuratúru v Trnave cestou označenej prokuratúry. Sťažnosť má odkladný účinok.  

JUDr. Marián Zvoda
prokurátor